ΓΡΑΠΤΗ ΕΡΩΤΗΣΗ E-4031/00

υποβολή: Theresa Villiers (PPE-DE) προς την Επιτροπή

(21 Δεκεμβρίου 2000)

Θέμα: Κακομεταχείριση των ζώων στις αγορές του Βελγίου

Μια πρόσφατη ταινία δείχνει τη μεγάλη σκληρότητα με την οποία συμπεριφέρονται στα ζώα στις βελγικές αγορές στο Ciney του Anderlecht. Η ταινία έγινε τον Ιούλιο-Σεπτέμβριο 2000 και δείχνει να χτυπούν τα ζώα επανειλημμένα και απάνθρωπα με ξύλα στους λαγόνες και στο κεφάλι καθώς και πολλά τραυματισμένα, άρρωστα και χωλά ζώα στην αγορά. Σε άλλες χειρότερες σκηνέςπάρχουν ζώα δεμένα με σκοινί από τα μπροστινά τους πόδια ενώ η άλλη άκρη του σκοινιού είναι δεμένη σε όχημα που κινείται με αποτέλεσμα να σέρνεται το ζώο στο έδαφος, ενώ σε μια περίπτωση, το ζώο σέρνεται με την ράχη του πάνω σε μια ράμπα.

Ποια διαβήματα θα λάβει η Επιτροπή για να απαιτήσει από τη βελγική κυβέρνηση να δώσει τέλος σ' αυτή την απαράδεκτη κατάσταση στις αγορές; Σκοπεύει να προετοιμάσει σχέδιο Οδηγίας του Συμβουλίου για την προστασία των ζώων στις αγορές;

Απάντηση του κ. Byrne εξ ονόματος της Επιτροπής

(13 Μαρτίου 2001)

Η γενική προστασία των ζώων από την κακομεταχείριση παραμένει ζήτημα πουπάγεται στην εθνική αρμοδιότητα των κρατών μελών.

Το πρωτόκολλο για την προστασία και την καλή διαβίωση των ζώων που προσαρτάται στη συνθήκη περί ιδρύσεως της Ευρωπαϊκής Κοινότητας με τη συνθήκη του Άμστερνταμ απαιτεί τόσο από την Κοινότητα όσο και από τα κράτη μέλη να σεβαστούν πλήρως τις απαιτήσεις καλής διαβίωσης των ζώων κατά τη διαμόρφωση και την εφαρμογή των κοινοτικών πολιτικών για τη γεωργία, τις μεταφορές, την εσωτερική αγορά και την έρευνα.

Η οδηγία 91/628/ΕΟΚ όπως τροποποιήθηκε από την οδηγία 95/29/ΕΚ του Συμβουλίου της 29ης Ιουνίου 1995 ΕΟΚ για την προστασία των ζώων κατά τη μεταφορά(1) επιβάλλει λεπτομερείςποχρεώσεις στο μεταφορέα, όπως η διάταξη του άρθρου 5A.1(α) που απαγορεύει την πρόκληση άσκοπης ταλαιπωρίας στα μεταφερόμενα ζώα. Η παράβαση των διατάξεων αυτών μπορεί, ανάλογα με τις συνθήκες, να περιλαμβάνει την κακομεταχείριση των ζώων.

Στο βαθμό που τα ζώα που παρουσιάζονται στη βιντεοταινία που κινηματογραφήθηκε σε ορισμένες βελγικές αγορές είναι ζώα τα οποία θα μπορούσε να θεωρηθεί ότι εξακολουθούν να βρίσκονταιπό τη δικαιοδοσία του μεταφορέα, παραδείγματος χάρη κατά τη φόρτωση και την εκφόρτωση, φαίνεται ότι ορισμένες από τις σκηνές που παρουσιάζονται αποτελούν παραβάσεις της οδηγίας καθώς και της ισχύουσας εθνικής νομοθεσίας σχετικά με την προστασία των ζώων.

Η Επιτροπή έχει παρέμβει στις βελγικές αρχές ζητώντας πλήρεις εξηγήσεις και λεπτομερείς πληροφορίες σχετικά με τα μέτρα που ελήφθησαν για την πρόληψη της επανεμφάνισης παρόμοιων φαινομένων.

Διαδικασίες επί παραβάσει εκκρεμούσαν ήδη κατά του Βελγίου όσον αφορά ορισμένες άλλες παραβάσεις της οδηγίας και, σύμφωνα με περαιτέρω πληροφορίες που έλαβε η Επιτροπή, θα εξεταστεί η πιθανή διεύρυνση του πεδίου εφαρμογής των διαδικασιών αυτών προκειμένου να συμπεριληφθούν και τα περιστατικά που αναφέρει ο αξιότιμος βουλευτής.

Κατόπιν τηςποβολής μιας έκθεσης σχετικά με την εφαρμογή της σχετικής οδηγίας στο Κοινοβούλιο και το Συμβούλιο, η Επιτροπή θα εξετάσει την έκταση στην οποία είναι αναγκαίο να επικαιροποιήσει και να βελτιώσει τις διατάξεις του εν λόγω κειμένου.

(1) ΕΕ L 148 της 30.6.1995.